kardosdrur/scandi-wiki huggingface dataset:
Frank Schlesinger

Frank Schlesinger (født 11. maj 1871 i New York, død 10. juli 1943 i Old Lyme, Connecticut) var en amerikansk astronom.

Schlesinger studerede astronomi i Columbia og Pittsburgh, var 1899—1903 ansat ved International Latititude Observatory i Ukiah, Californien, 1903—05 astronom ved Yerkes Observatory; 1905 blev han direktør for Alleghany Observatory i Pittsburgh og var fra 1920 direktør for Yale University Observatory i New Haven, Connecticut. 

Schlesinger har publiceret talrige afhandlinger i videnskabelige journaler, blandt andet i Astrophysical Journal, hvor han var medarbejder, og i Publications of the Alleghany Observatory, hvoraf han har udgivet I—V (1910—20), over reduktion af fotografiske plader, stjerneparallakser (Photographic determinations of parallaxes of stars 1919 1923), variation af polhøjden samt spektroskopiske dobbeltstjerner.

Schlesinger har sammen med Ida Barney udsendt Catalogue of the Positions and Proper Motions of 8359 Stars (Trans. Yale Observatory IV, 1925), en fotografisk genobservation af Astronomische Gesellschafts katalog for zonen + 50° — + 55°. Sammen med Hudson, Jenkins og Barney har Schlesinger udsendt Catalogue of 5833 Stars, — 2° to + 1° (Trans. Yale Observatory V), en fotografisk genobservation af Astronomische Gesellschafts tilsvarende zone. 

I en artikel The Effect of a Star’s Color upon its Photographic Position (Astrophysical Journal XXXVI) har Schlesinger påvist ud fra erfaringer indhøstet ved Albany-zonens fotografiske genobservation, at der ved de hvide stjerner viser sig en større deklinationsforskel, der er afhængig af eksponeringstiden, hvilket har betydning ved beregning af egenbevægelser og trigonometriske parallakser. 

Schlesinger har endvidere udsendt en General Catalogue of Parallaxes (1924), der for 1870 stjerner indeholder grov position, størrelse, spektrum og trigonometrisk parallakse. Schlesinger har konstrueret et måleapparat for fotografiske plader og en komparator for himmelfotografier, der anvendes meget på Harvard-observatoriet. I 1925 oprettede Schlesinger en filial af Yale-observatoriet i Johannesburg, Sydafrika.

Kilder 

Astronomer fra USA
Faglitterære forfattere fra USA
Engelsksprogede forfattere
Amerikanere i 1800-tallet
Amerikanere i 1900-tallet
Personer fra New York City
Berd

Berd (russisk: Бердь) er en flod i Rusland. Den er en højre biflode til Ob.

Floden begynder i vesthellingen på Salairryggen, og løber 30 km i Altaj kraj, før den krydser grænsen til Novosibirsk oblast. Den munder ud i Berdskbugten i Novosibirsk-reservoiret, som oversvømmede de nederste 40 km af Berds løb efter den blev fuldført. Floden er 363 km lang (oprindeligt 416 km), med et afvandingsareal på 8.740 km². Dechargen er på 45,8 m³/s.

Floden fryser til i begyndelsen af november og er frosset til forårsflommen begynder i april.

To byer – Berdsk og Iskitim – ligger langs Berd.

Eksterne henvisninger 
 P.M.Kiprijanova "Mangfoldet i vegetationen ved og under vand i floden Berd" og "Nogle økologiske problemer i floden Berd og mulige løsninger"  

Floder i Novosibirsk oblast
Floder i Altaj kraj
Robert von Bahr

Carl Robert Lauri von Bahr (født 27. august 1943 i Solna) er en svensk musikproducer og pladeselskabsdirektør.

Robert von Bahr er uddannet sangpædagog ved Kungliga Musikhögskolan i Stockholm. Han har arbejdet som musiktekniker hos Stockholms Filharmoniska Orkester 1968-1973 og som grammofonproducent siden 1970. Han grundlagde i 1973 pladeselskabet BIS, hvor han stadig er direktør (2006).

Han har været gift 1970-1977 med Gunilla von Bahr og i perioden 2002-2010 med Sharon Bezaly. Han er søn af den finske balletdanser Margaretha von Bahr og bror til sangeren Riki Sorsa.

Musikproducere fra Sverige
Hanno

Hanno (italiensk: Annone; o. 1510 – 8. juni 1516) var en asiatisk hvid elefant, som blevet givet af kong Manuel 1. af Portugal til Pave Leo 10. (født Giovanni de' Medici) ved hans kroning. Hanno kom til Rom i 1514 med den portugisiske ambassadør Tristão da Cunha og blev hurtigt pavens favoritdyr. Hanno døde to år senere af komplikationer med behandling for forstoppelse med guldberiget afføringsmiddel.

Referencer 
 Silvano A. Bedini, The Pope's Elephant, Carcanet Press, 1997, 
 Robert Greene, The 48 Laws of Power, Viking Penguin, 1998, 
 The Story of Süleyman. Celebrity Elephants and other exotica in Renaissance Portugal, Annemarie Jordan Gschwend, Zurich, Switzerland, 2010,

Eksterne henvisninger 

Berømte elefanter
Elefantfører

Elefantfører, elefantdriver, mahout eller nyere mahut er en jobtitel, som har eksisteret i Asien gennem århundreder. I tidligere tider var det forbundet med stor status at være mahoot, men i de sidste årtier har behovet for sådanne tjenester været stærkt dalende. Mange mahooter har derfor måttet finde sig andet arbejde for at brødføde familien.

Ordet mahoot stammer fra ordene mahaut og mahavat på hindi, som begge stammer fra ordet mahamatra (sanskrit), der betyder den med store mål (som i fysisk stor). I Myanmar kalder man denne profetion for oozie, mens man siger kao-chang i Thailand.

Mahooterne er drivere, røgtere og dressører af elefanter. Arbejdet er traditionelt gået i arv fra far til søn, og oplæringen til mahoot er begyndt på drengestadiet. Hans vigtigste arbejdsredskab er en stav med brod, som kaldes anlius eller ankusha. Mahootene bruger staven til at signalere kommandoer til elefanterne gennem at prikke brodden på bagsiden af elefantens hoved (fra øre til øre).

Mahooterne kan siges at være fortidens sværtransportschaufører. Deres vigtigste opgaver har været at indfange unge elefantkalve, træne og dressere dem til at udføre bestemte handlinger på kommando, føre og kontrollere dem på job og pleje dem efter udført tjeneste. At være mahoot er derfor en fuldtidsbeskæftigelse. Professionen har haft stor betydning i dele af Asien, særligt Syd- og Sydøstasien.

Mahooterne har traditionelt udnyttet elefanternes enorme styrke og fremkommelighed til at udføre handlinger, det ellers ikke ville være muligt at gennemføre, selv ikke med kraftige motoriserede køretøjer. Deres tjenester har især været vigtige for tømmerindustrien i Asien, men også for en række andre markeder. De har udført opgaver for såvel kongelige som almindelige folk, herunder også jagt på eksotiske, vilde dyr som eksempelvis tiger. I dag omfatter mahooternes opgaver også safarieri og turisme.

Elefanten kan komme frem, hvor motoriseret færdsel er umulig eller meget vanskelig. Elefantens kan løfte tungt og trække tunge læs, eksempelvis tømmer. Dyret bruger snablen og stødtænderne til at løfte med. Styret af mahooter kan de også samarbejde om at løfte særligt tunge genstande, for eksempel store stokke af teak.

Stillingsbetegnelser
Dyredrevet fremdrift
Adams County (Mississippi)

Adams County er et county i den amerikanske delstat Mississippi. Adams County blev grundlagt i 1799. Det samlede areal er 1.259 km², hvoraf 1.192 km² er land.

Administrativt centrum i Adams County er Natchez.

Counties i Mississippi
Frederik Asmussen

Volf Frederik Asmussen (30. juli 1842 i Rygårde, Sønderhald Herred – 9. april 1919 på Frederiksberg) var en dansk højesteretssagfører og politiker.

Hans forældre var gårdejer Laurits Kjellerup Asmussen (1806-1847) og Dorthea Hald. Han blev student 1860 fra Randers lærde Skole, cand. jur. 1867, overretssagfører 1870 og højesteretssagfører 1875. Han var en særdeles kompetent sagfører og blev efterhånden – efter Anton Klubiens død – kendt som sin generations bedste sagfører. Hans procedure var ikke præget af dominerende retorik, men bar vidne om en minutiøs gennemarbejden af sagen, stor juridisk vederhæftighed og et klart blik for spørgsmålets kerne samtidig med et fuldstændigt Kendskab til alle enkeltheder. Han var sagfører i en række vigtige retssager, fx sagerne om sognepræsterne Julius Ifversen (1903) og N.P. Arboe Rasmussen (1916). 1890-1910 var Asmussen formand for Den danske Sagførerforening.

1881-99 havde han sæde i Frederiksberg Kommunalbestyrelse, hvis formand han var 1891-96. Han var konservativ og højremand. Han blev Ridder af Dannebrog 1888, Dannebrogsmand 1896 og Kommandør af 2. grad 1909.

Han blev gift 28. april 1871 i Odense med Julie Laura Emilie Lagoni (1. september 1848 i Grønderup, Brahetrolleborg Sogn – 10. maj 1907 på Frederiksberg), datter af skolelærer Otto Frederik Christian Lagoni (1806-1866) og Edle Dorothea Holm (ca. 1813-1882).

Han er begravet på Solbjerg Parkkirkegård. Asmussens Allé blev allerede i 1905 opkaldt efter ham.

Kilder 
 Frantz Dahl, "Frederik Asmussen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 

Advokater fra Danmark
Personer i Kraks Blå Bog (afdøde)
Borgmestre på Frederiksberg
Foreningsformænd fra Danmark
Politikere fra Højre (1881-1915)
Kommandører af Dannebrog
Danskere i 1800-tallet
Danskere i 1900-tallet
Personer i Dansk Biografisk Leksikon
Sognerådsformænd fra Danmark
Studenter fra Randers Statsskole
Internet-fjernstyret radiomodtager

En internet-fjernstyret radiomodtager (kort internet-radiomodtager) er en radiomodtager beregnet til radiobølger, som kan fjernstyres via internettet. De fleste internet fjernstyrede radiomodtagere kan nås via World Wide Web og er så også en web-fjernstyret radiomodtager. Web-fjernstyrede radiomodtagere kan betjenes og lyttes til via en web-browser.

De tidligste internet-radiomodtagere kunne kun betjenes af en person ad gangen. I dag findes der mange, typisk radioamatør-modtagere, som kan betjenes af mange på en gang.

De internet-radiomodtagere, der kan betjenes af mange på en gang, er typisk softwaredefinerede radioer. Nogle har waterfall-udlæsning – spektrumanalysator udlæsning over tid. En måde man kan vælge radiokanal på, er ved at bruge musen til at flytte rundt på et digitalt filter. Filteret kan mange gange få ændret filterbåndbredde og filterflanker direkte med musen eller via knapper. 
Typisk kan den ønskede demodulationsart også vælges – f.eks. CW, SSB, AM og FM.

Af software, der er central for internet-radiomodtagere, er der bl.a.:
 WebSDR
 Linrad
 Gqrx
 OpenWebRX
 KiwiSDR

Der er lidt beskrivelse om internet-radiomodtagere og deres software her.

Internet-modtagere relateret information:
 Videoer med betjeningseksempler af web-radiomodtagere.
 WebSDR baseret - vejviser – der kan lyttes til flere radioamatørbånd. Waterfall udlæsning, CW, SSB og AM. Der kan typisk ses hvad andre lytter til. Filteret trækkes/klikkes derhen man ønsker – og både filterbredde og filterflanker kan ændres.
 WebSDR baseret – frekvensområdet 0-29MHz.
 WebSDR i Danmark, drevet af EDR Frederikssund.
 WebSDR baseret – EME (jord-måne-jord)-radioforbindelser via en parabolantenne med en diameter på 25 meter. 
 NASA VLF-radiomodtager man kan lytte til. Der er også optagne signaler med frekvensspektra med beskrivelser, hvor der står om signalets ophav er kendt eller ukendt.
 OpenWebRX baseret - vejviser.
 KiwiSDR baseret - vejviser.

Kilder/referencer

Eksterne henvisninger 
Vejvisere:
 http://onlinereceivers.net/
 dxzone.com: Online ReceiversM: Web controlled receivers, online receivers to listen to hf and vhf radio spectrum
 GlobalTuners – On-line remotely controlled tuners

Radioteknik
Radiohobby
Radiomodtagere
Alcorn County (Mississippi)

Alcorn County er et county i den amerikanske delstat Mississippi. Alcorn County blev grundlagt i 1870 og havde i 2006 en befolkning på 35.589 , med en befolkningstæthed på 34,24 indb./km². Det samlede areal er 1.039 km², hvoraf 1.036 er land.

Administrtivt centrum i Alcorn County er Corinth.

Eksterne henvisninger

Counties i Mississippi
Amite County (Mississippi)

Amite County er et county i den amerikanske delstat Mississippi. Amite County blev grundlagt i 1809 og har et samlet areal på 1.895 km², hvoraf 1 890 km² er land.

Administrativt centrum i Amite County er Liberty.

Eksterne links 

Counties i Mississippi
Skuffeselskab

Et skuffeselskab defineres som et færdigregistreret selskab, der siden stiftelsen ikke har drevet erhvervsmæssig virksomhed, og hvor selskabets egenkapital har stået på en kontantkonto i et pengeinstitut siden stiftelsen. Selskabets indkomst fra perioden forud for fusionen kan altså alene bestå i renteindtægter fra foranstående indlånskonto. Skuffeselskaber har typisk standardvedtægter og et løst formuleret formål.

Skuffeselskaber har fået deres navn fordi man tidligere, efter at have registreret selskabets oplysninger hos Erhvervs- og Selskabsstyrelsen, opbevarede det i en skuffe typisk hos et advokatfirma, indtil det blev solgt videre. Nu registreres selskaberne online og deres respektive dokumenter opbevares digitalt.

Begrebet skuffeselskab bruges ofte også om selskaber uden aktivitet eller selskaber der bruges til ulovlig virksomhed. Der er advokatfirmaer, som har salg af skuffeselskaber som en standardydelse.

Følgende historiske redegørelse af landsretssagfører Per Stakemann kan findes i Ugeskrift for Retsvæsen 8. december 1990: Skuffeselskaber.

Referencer 

Selskabsret
Jefferson Davis County (Mississippi)

Jefferson Davis County er et county i den amerikanske delstat Mississippi. Jefferson Davis County blev grundlagt i 1906 og har et areal på 1.059 km² hvoraf 2 km² er vand. Ved folketællingen i 2000 boede der 13.962 indbyggere.

Administrativt centrum er byen Prentiss.

Eksterne henvisninger

Counties i Mississippi
Web-radiomodtager

Web-radiomodtager har flere betydninger:
 Web-radiomodtager (internetradio) – software eller hardware som kan modtage digitale radiostationer.
 Web fjernstyret radiomodtager
Jeff Davis County

Jeff Davis County er navnet på to amter i USA:

 Jeff Davis County, Georgia
 Jeff Davis County, Texas
Internet-radiomodtager

Internet-radiomodtager har flere betydninger:
 Internet-radiomodtager (internetradio) – software eller hardware som kan modtage digitale radiostationer.
 Internet-fjernstyret radiomodtager
Jefferson Davis County

Jefferson Davis County er navnet på to amter i USA:

 Jefferson Davis County, Mississippi
 Jefferson Davis County, Lousiana
Bolivar County (Mississippi)

Bolivar County er et county i den amerikanske delstat Mississippi. Bolivar County blev grundlagt i 1836 og har et samlet areal på 2.346 km², hvoraf 2.270 er land.

Administrativt centrum i Bolivar County er Cleveland.

Bolivar County grænser op til: 
 Hardeman County – nordøst
 Tippah County – øst
 Union County – syd
 Marshall County – vest
 Fayette County – nordvest

Counties i Mississippi
Daouda Sow

Daouda Sow (født 19. januar 1983 i Roubaix) er en fransk bokser, som konkurrerer i vægtklassen super-fjervægt og i letvægt. Som amatør opnåede Sow sit  største internationale resultat med en sølvmedalje fra Sommer-OL 2008 i Beijing, Kina, hvor han repræsenterede Frankrig under Sommer-OL 2008 og i tabte finalen mod Aleksei Tishchenko fra Rusland.

Sow debuterede som professionel bokser den 4. juli 2009.

Eksterne henvisninger  
 
 http://boxrec.com/list_bouts.php?human_id=499665&cat=boxer 

Boksere fra Frankrig
Richard, hertug af Gloucester (Windsor)

Prins Richard, hertug af Gloucester (Richard Alexander Walter George Windsor, født 26. august 1944) er en britisk prins og medlem af den britiske kongefamilie.

Han er barnebarn af Kong Georg V. Han har haft titlen Hertug af Gloucester siden hans far (Prins Henry, hertug af Gloucester) døde i 1974.

Familie  
HKH Prins Richard er gift i 1972 med den danskfødte Birgitte Eva Henriksen (Hendes Kongelige Højhed Birgitte, Hertuginde af Gloucester). De har tre børn og seks børnebørn:

 Alexander Windsor, jarl af Ulster (født 1974) gift Claire Booth
 Xan Richard Anders Windsor, Baron Culloden (født 2007)
 Lady Cosima Rose Alexandra Windsor (født 2010)
 Lady Davina Elizabeth Alice Benedikte Windsor (født 1977), gift Gary Lewis 
 Senna Kowhai Lewis (født 2010)
 Tāne Lewis (født 2012) 
 Lady Rose Victoria Birgitte Louise Windsor (født 1980), gift George Gilman 
 Lyla Beatrix Christabel Gilman (født 2010)
 Rufus Gilman (født 2012)

Ordener 
  1997 - Ridder af Hosebåndsordenen (KG)
  1974 - Storkors af kongelige Victoriaordenen (GCVO)
  1975 - Storprior af britiske Johanniterordenen (GCStJ)

Se også 
 Birgitte, hertuginde af Gloucester

Referencer 

Huset Windsor
Prinser fra Storbritannien
Hertuger fra Storbritannien
Erhvervsfolk fra Storbritannien
Personer fra Northampton
Storkors af Sankt Olavs Orden
Jérôme Thomas

Jérôme Thomas (født 20. januar 1979 i Saint-Quentin) er en tidligere fransk bokser.

Amatørkarriere 
Jérôme Thomas boksede som amatør i vægtklassen fluevægt. Han repræsenterede Frankrig under Sommer-OL 2000, hvor han vandt en bronzemedalje. Året efter stillede Jérôme Thomas op ved VM i 2001 i Belfast, Nordirland , hvor han vandt turneringen og dermed verdensmesterskabet. 

Ved Sommer-OL 2004 stillede han igen op i den olympiske bokseturnering, hvor han vandt en sølvmedalje. Ved sit tredje OL i 2008 blev han slået ud af turneringens første runde af Juan Carlos Payano fra Den dominikanske republik. 

Jérôme Thomas stillede også op ved VM i 2005 i Kina. Han gik videre fra turnerings første runde på walkover, men tabte herefter sin første kamp. Ved VM i 2007 i Chicago tabte Thomas sin første kamp.

Professionel karriere 
Jérôme Thomas debuterede som professionel den 20. november 2008 mod Elemir Rafael, der tidligere alene havde vundet to ud af 26 kampe. Debuten forløb planmæssigt. Efter otte sejre i samme antal kampe boksede Thomas den 16. april 2010 om en titel som "Middelhavsmester" i super-bantamvægt oprettet af bokseforbundet WBC til lejligheden. Thomas vandt på point. 

I den næste kamp boksede Thomas om det ledige "EU"-mesterskab som anerkendt af EBU, men opnåede alene uafgjort. Den 12. marts 2011 vandt Thomas det ledige franske mesterskab i bantamvægt med en pointsejr over Yoan Boyeaux. Den 28. januar 2012 led THomas karrierens første nederlag, da han i Marokko blev slået ud af Hassan Azaouagh. Thomas meddelte herefter, at han ville indstille sin boksekarriere.

Eksterne henvisninger  
 
 Profil på databaseolympics.com 

Boksere fra Frankrig
Olympiske sølvmedaljevindere fra Frankrig
Olympiske bronzemedaljevindere fra Frankrig 
Olympiske boksere fra Frankrig
Medaljevindere ved sommer-OL 2000
Medaljevindere ved sommer-OL 2004
Ridehjelm

En ridehjelm er en slags hjelm, man kan benytte, når man rider. Den beskytter brugeren mod hovedskader i forbindelse med ridning.

Det er ikke obligatorisk at bruge ridehjelm i Danmark.

Hvis en rytter ønsker at deltage i officielle stævner arrangeret af Dansk Ride Forbund (DRF), så skal rytteren dog altid bære en ridehjelm godkendt efter den europæiske sikkerhedsstandard VG1 01,040. De gamle sikkerhedsstandarder EN 1384 og EN 14572 må ikke længere benyttes til stævner.

I 2012 vedtog DRF, at det er obligatorisk at bære ridehjelm under al færden til hest, hvis man færdes på arealer tilhørende en klub, der hører under DRF.

Der findes mange forskellige typer og producenter af ridehjelme på det danske marked. 

Rideudstyr
Sikkerhed
Hjelme
BMW M47

BMW M47 er en dieselmotor bygget af BMW mellem 1998 og 2007.

Motoren afløste M41 og er ligesom den en firecylindret rækkemotor. Men i modsætning til M41 har M47 4-ventilteknik og direkte indsprøjtning.

M47 er både anvendt i 1-, 3- og 5-serien samt i X3 og Rover 75. Efterfølgeren hedder N47.

Tekniske specifikationer 

M47
Bilmotorer
Dieselmotorer
Alexis Vastine

Alexis Vastine (født 17. november 1986 i Frankrig, død 9. marts 2015 i Argentina var en fransk amatørbokser, som konkurrerede i vægtklasserne letweltervægt og weltervægt. Vastines største internationale resultater var en bronzemedalje fra Sommer-OL 2008 i Beijing i Kina, og en sølvmedalje fra EM i 2010 i Moskva i Rusland. Han repræsenterede Frankrig under Sommer-OL 2008, hvor han vandt en sølvmedalje efter at have tabt til Félix Díaz fra Den dominikanske republik.

Han døde den 9. marts 2015 ved et helikopterstyrt i forbindelse med optagelser til et realityshow.

Eksterne henvisninger 
 
 2004-resultater

Kilder 

Boksere fra Frankrig
Omkomne ved helikopterulykker
Ole Kristian Holtan

Ole Kristian Holtan (13. januar 1959 – 29. januar 2011) var borgmester i Siljan kommune. Han repræsenterede Arbeiderpartiet og var ordfører i kommunen fra 2007. Gunn Berit Rygg Holmelid var viceborgmester, under ham og efterfulgte ham efter hans død.

Kilder 

Politikere fra Arbeiderpartiet
Borgmestre fra Norge
Newton County (Mississippi)

Newton County er et county i den amerikanske delstat Mississippi.

Counties i Mississippi
Yazoo County

Yazoo County er et county i den amerikanske delstat Mississippi. 

Counties i Mississippi
Yalobusha County

Yalobusha County er et county i den amerikanske delstat Mississippi. 

Counties i Mississippi
Tate County

Tate County er et county i den amerikanske delstat Mississippi. 

Counties i Mississippi
Nordre Røse Fyr

Nordre Røse Fyr er et fyrtårn i den nordlige ende af Drogden Rende mellem Amager og Saltholm i Øresund.

Fyrtårnet blev første gang opført i 1877, men er siden blevet forbedret, da den oprindelige konstruktion ikke kunne holde til isens skruninger. Fyrtårnet er rundt og er bygget i granit på et fire meter højt fundament.

Se også 
 Drogden Fyr

Eksterne henvisninger 
Dansk Fyrliste 2009 nummer 2920 

Nordre Røse fyr på fyrtaarne.dk

Fyrtårne i Danmark
Amager
Carroll County (Mississippi)

Carroll County er et county i den amerikanske delstat Mississippi. Carroll County blev grundlagt i 1833 og har et samlet areal på 1.643 km², hvoraf 1.626 km² er land. Carroll County er opkaldt efter Charles Carroll of Carrollton, den længstlevende af underskriverne af USAs uafhængighedserklæring.

Det administrative centrum i Carroll County er Carrollton, og den største by er Vaiden.

Eksterne henvisninger 

Counties i Mississippi
Chickasaw County (Mississippi)

Chickasaw County er et county i den amerikanske delstat Mississippi. Det samlede areal er 1.306 km², hvoraf 1.299 km² er land. Det har navn efter indianerstammen Chickasaw

Det administrative center er Houston og Okolona.

Chickasaw County grænser til:
 Pontotoc County – mod nord
 Lee County – nordøst
 Monroe County – øst
 Clay County – sydøst
 Webster County – sydvest
 Calhoun County – vest

Counties i Mississippi
Choctaw County (Mississippi)

Choctaw County er et county i den amerikanske delstat Mississippi. Det samlede areal er 1.087 km², hvoraf 1.085 km² er land.

Det administrative centrum er Ackerman.

Counties i Mississippi